En Osloborger registrerer seg før smittetest ved en mobil stasjon på Grønland i april 2021. Foto: André Savik 
En test utført for å oppdage antistoffer, IgM og IgG, mot koronavirus.
Prøveopptak i USA
Grafisk fremstilling av testmetode oppfunnet og utviklet ved NTNU (2020)
Et analysinstrument som benyttes for å oppdage antistoffer, blant annet mot korona.
**Covid-19-testing** er laboratorietester for luftveisinfeksjonen covid-19 forårsaket av viruset SARS-CoV-2. Testene favner om metoder som oppdager selve viruset, eller slike som oppdager antistoffer som er blitt utviklet som forsvar mot infeksjonen. Oppdagelsen av antistoffer, kalt serologi, kan benyttes både i kliniske øyemed og for å overvåke smitteomfanget i en befolkning. Så sent som i mars 2020 hadde de fleste land begrenset sin virustesting til utsatte risikogrupper, noe som gjorde det vanskelig å vurdere med særlig sikkerhet virusets alminnelige spredning.

Oppdagelsen av virus foretas som regel ved hjelp av metoden *real time reverse transcription polymerase chain reaction* (rRT-PCR) på prøver som for eksempel nasofaryngeal vattpinne eller ved sputumprøve. Blodprøve for å oppdage antistoffer, IgM og IgG, som er blitt dannet av kroppen som følge av at infeksjonen er under utvikling. Computertomografi av brystkassen kan i blant hjelpe til med å identifisere og bestemme patologi i lunger, men har foreløpig gitt uklare resultater ved covid-19-infeksjon. En del land har satt opp drive-through-prøvropptak der prøver kan tas fra personer fra helsepersonalet.

Covid-19-testing i Norge
------------------------

Allerede våren 2020 måtte norske sykehus begrense testing fordi de ikke hadde god nok tilgang på testutstyr. Over hele landet var det mangel på utstyr for å isolere viruset og virusets arveanlegg, RNA. Leverandørene var i ferd med å gå tomme. Forskere ved NTNU og St. Olavs hospital oppfant og utviklet da på meget kort tid en helt ny metode for å teste folk for koronasmitte. Testen gjør at man kan påvise eventuell smitte raskt og sikkert, og man er ikke avhengig av kommersielle leverandører for anskaffelse av testutstyr. Helsedirektoratet har gitt NTNU i oppdrag å forsyne det norske helsevesenet med covid-19-tester.

Professor Magnar Bjørås ved Institutt for klinisk og molekylær medisin har ledet prosjektet med å utvikle den nye test-metoden, og postdoktor Sulalit Bandyopadhyay ved Institutt for kjemisk prosessteknologi har ledet et team som har arbeidet med selve produksjonen av den nye testen. Testen gjør at flere kan testes og at pasientene får raskere svar. Dette kommer også til nytte i smittearbeidet internasjonalt. Per september 2020 er det skrevet avtaler med Danmarks Tekniske Universitet (DTU), og APS LABS, et indisk bioteknologiselskap, om å kjøpe en million covid-19-testsett fra NTNU.

NTNUs koronatest ble i november 2021 tildelt Forskningsrådets innovasjonspris.

Konklusjoner fra testing
------------------------

På grunn av forskjeller i antallet tester som er blitt gjennomført i forskjellige land, og hvordan forskjellige land rapporterer fra sine prøveresultater er det vanskelig å generalisere erfaringer fra ett enkelt land, med den fare for feilslutninger som kan skje.

Referanser
----------

1. ↑  «Provtagningsindikation för covid-19 — Folkhälsomyndigheten». *www.folkhalsomyndigheten.se*. Besøkt 23. mars 2020.
2. ↑   .  Manglende eller tom `|tittel=` (hjelp)
3. ↑  «2019 Novel Coronavirus (2019-nCoV) Situation Summary». *Centers for Disease Control and Prevention*. 30. januar 2020. Arkivert fra originalen 26. januar 2020. Besøkt 30. januar 2020.
4. ↑  «Real-Time RT-PCR Panel for Detection 2019-nCoV». *Centers for Disease Control and Prevention*. 29. januar 2020. Arkivert fra originalen 30. januar 2020. Besøkt 1. februar 2020.
5. ↑  «Coronavirus Disease 2019 (COVID-19)». *Centers for Disease Control and Prevention* **(engelsk)**. 11. februar 2020. Besøkt 20. mars 2020.
6. ↑  Salehi, Sana; Abedi, Aidin; Balakrishnan, Sudheer; Gholamrezanezhad, Ali (14. mars 2020). «Coronavirus Disease 2019 (COVID-19): A Systematic Review of Imaging Findings in 919 Patients». *American Journal of Roentgenology*: 1–7. PMID 32174129. doi:10.2214/AJR.20.23034.
7. ↑  Hawkins, Andrew J. (11. mars 2020). «Some states are offering drive-thru coronavirus testing». *The Verge* **(engelsk)**. Besøkt 13. mars 2020.
8. ↑  «Ny koronatest utviklet på rekordtid i Trondheim». *Gemini.no*. Besøkt 16. september 2020.
9. ↑  «Covid-19-test - NTNU». *www.ntnu.no*. Besøkt 16. september 2020.
10. ↑  «NTNU etablerte fabrikk for å lage koronatester». *Gemini.no*. 25. april 2020. Besøkt 16. september 2020.
11. ↑  Haugan, Idun (24. september 2020). «NTNUs covid-19-test eksporteres til India og Danmark». *Gemini.no*. Besøkt 30. september 2020.
12. ↑  «NTNU koronatest mottar Forskningsrådets innovasjonspris | Forskningsrådet». *kommunikasjon.ntb.no* **(norsk)**. Besøkt 24. november 2021.
13. ↑  «Implications of COVID-19 for Older Persons: Responding to the Pandemic» (PDF). *UNFPA Global Technical Brief* **(engelsk)**. UNFPA. 24. april 2020. Besøkt 5. juni 2020.

Eksterne lenker
---------------

* (en) COVID-19 testing – kategori av bilder, video eller lyd på Commons